Δάσος Κουρί Αλμυρού Μαγνησίας

Το Δάσος Κουρί είναι αισθητικό πεδινό δρυοδάσος στην περιοχή του Δήμου Αλμυρού του Νομού Μαγνησίας, 1 χλμ βορειοδυτικά της πόλης του Αλμυρού και 500 μέτρα από το Δ.Δ. της Ευξεινούπολης. Έχει επίσης χαρακτηριστεί Περιοχή Βιογενετικού Αποθέματος και έχει ενταχθεί στο δίκτυο Natura 2000.

 Παλαιότερα το Κουρί κάλυπτε περίπου 20.000 στρέμματα, από το Νεοχωράκι έως την παραλία του Αλμυρού και από τα ρέματα του Πλατάνου έως και το Χολόρεμα κοντά στο Αϊδίνι, καθώς αποτελούσε φυσική συνέχεια της χλωρίδας του όρους Όθρυς. Σήμερα το δάσος καταλαμβάνει 1.200 στρέμματα (10 ha) σε περίφραξη. Ως πεδινό δρυοδάσος, πρόκειται για σπάνιο οικοσύστημα στην Ελλάδα. Επίσης, έχει σημαντική αξία ως χώρος περιβαλλοντικής ενημέρωσης πολιτών, περιβαλλοντικής εκπαίδευσης μαθητών και αναψυχής. Καλύπτεται κατά κύριο λόγο από χνοώδη δρύ (quercus pubescens) μέσου όρου ηλικίας 160 χρόνων, αλλά στο δάσος απαντώνται επίσης βελανιδιές (quercus ithaburensis var. macrolepis) καθώς και ποδισκοφόροι (quercus pendunculiflora). Σήμερα παρατηρείται πρόβλημα στην αναγέννηση του δάσους λόγω της εισαγωγής σε αυτό αγριοπροβάτων, ζαρκαδιών και πλατωνιών. Το 1927, το δάσος παραχωρείται στην Κοινότητα Αλμυρού με την υπ’ αριθμό 35/1927 απόφαση του Διοικητικού Δικαστηρίου Το 1970, κηρύσσεται αναδασωτέο με την υπ’ αρ. 2554/5-2-1970 απόφαση Ν. Μαγνησίας (113/1970 Β' τεύχος ΦΕΚ) Το 1980, με Προεδρικό Διάταγμα (αρ.356/14-4-1980), χαρακτηρίζεται ως ένα από τα 19 Αισθητικά Δάση της Ελλάδας (99/Α/1980 ΦΕΚ) Από το 1986, με το Πλαίσιο για το Περιβάλλον (Ν. 1650/1986) της Δασικής Νομοθεσίας, είναι μέρος των προστατευόμενων περιοχών Σε ευρωπαϊκό επίπεδο, με την Οδηγία 92/43/ΕΟΚ, συμπεριλαμβάνεται στο Ευρωπαϊκό Οικολογικό Δίκτυο "Natura 2000" ως "SCI" (Site of Community Importance = Τόπος Κοινοτικής Σημασίας) Σε διεθνές επίπεδο, χαρακτηρίζεται ως Περιοχή Βιογενετικού Αποθέματος, μία από τις 16 περιοχές σε όλη την Ελλάδα και ανήκει στο Ευρωπαϊκό Δίκτυο Βιογενετικών Αποθεμάτων το οποίο ιδρύθηκε το 1976 από το Συμβούλιο της Ευρώπης και αποσκοπεί στη διατήρηση αντιπροσωπευτικών δειγμάτων χλωρίδας, πανίδας και φυσικών περιοχών της Ευρώπης. Εντός του δάσους βρίσκονται: Το εκκλησάκι του Αγίου Σεραφείμ Εκκλησάκι του Αγίου Γεωργίου Δύο μικρές τεχνητές λίμνες (δυστυχώς πλέον έχουν αποξηρανθεί) Υπαίθριο σκάκι (9m2) Εστιατόριο, δύο καφετέριες ("Το Αρχοντικό" και "Το Ξύλινο"), παιδική χαρά Παλαιότερα υπήρχε λαογραφικό μουσείο, το οποίο ίδρυσε στο δάσος ο Σύλλογος Βλάχων Αλμυρού το 1989. Στεγαζόταν σε ξύλινο οίκημα, το οποίο είχε παραχωρήσει ο Δήμος Αλμυρού. Επίσης, αναπαράσταση κονακιών (αχυρένιες καλύβες που χρησιμοποιούσαν ως κατοικίες οι Σαρακατσάνοι). Μέχρι το 2015, όλα αυτά περιέπεσαν σε αχρηστία και εγκαταλείφθηκε η συντήρησή τους. Τα τελευταία χρόνια, κατά τους καλοκαιρινούς μήνες (Ιούλιο ή Αύγουστο), διοργανώνεται τριήμερο φεστιβάλ μουσικής στο χώρο του δάσους. Αποτελεί ένα απο τα δημοφιλέστερα και ιδιαίτερα αγαπητά φεστιβάλ ελευθερίας της εποχής και πλήθος κόσμου από διάφορες πόλεις της χώρας δίνει το παρόν, στηρίζει την προσπάθεια αυτή και απολαμβάνει την φύση. Τον Αύγουστο του 2023 το φεστιβάλ έγινε στον εξωτερικό χώρο του δάσους σε αντίθεση με τα προηγούμενα χρόνια. Το καλοκαίρι του 2023 δημιουργήθηκε ανεπίσημα και εθελοντικά από κάτοικο της περιοχής ένας χάρτης του δάσους, ο οποίος απεικονίζει όλα τα προσπελάσιμα μονοπάτια που υπάρχουν στο εσωτερικό του δάσους και επιπλέον περιέχει χρήσιμες πληροφορίες για διάφορα σημεία ενδιαφέροντος. Ο χάρτης είναι διαθέσιμος στο παρακάτω link: Χάρτης Μονοπατιών Δάσους Κουρί Αλμυρού. Εικόνες από το δάσος Κουρί Λίμνες Ζερέλια Ξηριάς Φολόη Κουρί Αρχειοθετήθηκε 2014-02-27 στο Wayback Machine., Ιστότοπος Δήμου Αλμυρού Η κατάσταση του περιβάλλοντος στον Νομό Μαγνησίας Αρχειοθετήθηκε 2016-03-04 στο Wayback Machine., Περιφέρεια Θεσσαλίας-Περιφερειακή ενότητα Μαγνησίας, ανακτήθηκε 7/5/2013 «NatureBank - Τοπίο (ΤΙΦΚ) - Αισθητικό Δάσος Κουρί Αλμυρού». filotis.itia.ntua.gr. Ανακτήθηκε στις 12 Μαρτίου 2016. «Ανάλυση και αξιολόγηση του «Κουρί» Αλμυρού Μαγνησίας : αειφορικός σχεδιασμός και διαχείριση του τοπίου της πολιτισμικής μας κληρονομιάς». Aristotle University of Thessaloniki Institutional Repository - IKEE. Ανακτήθηκε στις 12 Μαρτίου 2016. Δορυφορική εικόνα